Nuo 2024 m. kovo 1 d. prasidėjo naujas etapas – numerių priekyje esantį 8 pakeitė 0.

Numatyta, kad 8 bus išjungtas 2025 metų kovo 1 dieną.

Lietuvos Respublikos ryšių reguliavimo tarnyba (RRT) pateikė Nacionalinių ir tarptautinių ryšio numerių rašymo rekomendacijas. Nacionalinių ir tarptautinių ryšio numerių rašymo rekomendacijose nustatomos tipografinio nacionalinių ir tarptautinių ryšio numerių rašymo Lietuvos Respublikoje naudojamuose formuliaruose, raštuose, sąskaitose ir kituose dokumentuose gairės.

**Nacionaliniai ryšio numeriai rašomi taip, pvz.:**

Tel. (0 451) 12 345

Mob. 0 123 45 678

Faks. (0 451) 12 345 (faksimilinio ryšio numeris, kai naudojamas viešasis fiksuotojo ryšio tinklas).

Faks. 0 123 45 678 (faksimilinio ryšio numeris, kai naudojamas viešasis mobiliojo ryšio tinklas).

Paslaugų ryšio numeris iš serijos 7XX XX XXX, 8XX XX XXX ir 9XX XX XXX (X – bet koks skaitmuo nuo 0 iki 9) rašomas taip:

Tel. 0 7XX XX XXX.

Nacionalinį ryšio numerį sudaro 1, 2 ar 3 skaitmenų paskirties kodas ir atitinkamai 7, 6 ar

5 skaitmenų viešojo elektroninių ryšių tinklo galinio taško numeris. Prieš nacionalinį ryšio numerį

rašomas nacionalinis prefiksas 0. Skliaustais suskliaučiami tik nacionalinis prefiksas ir geografinių

numerių paskirties kodo skaitmenys, pvz., (0 451) ir t. t.

**Tarptautiniai ryšio numeriai rašomi taip**, pvz.:

Tel. +370 451 12 345

Mob. +370 123 45 678

Faks. +370 451 12 345

Tarptautinį ryšio numerį sudaro tarptautinis Lietuvos kodas 370 (toliau – šalies kodas) ir 8 skaitmenų nacionalinis ryšio numeris, kuris yra sudarytas iš paskirties kodo ir viešojo elektroninių ryšių tinklo galinio taško numerio. Tarptautinio prefikso ženklas + (pliusas) rašomas prieš šalies kodą (be tarpo). Tarp šalies kodo ir paskirties kodų paliekamas tarpas, pvz., +370  451 12 345

Paslaugų ryšio numeris iš serijos 7XX XX XXX, 8XX XX XXX ir 9XX XX XXX (X – bet koks skaičius nuo 0 iki 9) rašomas taip:

Tel. +370 7XX XX XXX

Kad ryšio numerius būtų galima lengviau įsidėmėti, išgirsti ir (ar) pamatyti, jų skaitmenys gali būti grupuojami tarpais, pvz.: 1234, 12 345, 12 34 56, 123 4567. Du tarpai paliekami tarp paskirties kodo (jeigu jis rašomas skliaustuose – tarp uždaromųjų skliaustų) ir viešojo elektroninių ryšių tinklo galinio taško numerio, pvz.: (0 451)  12 345, +370 451 12 345.

Nurodant ryšio numerį, rašomi šie žodžiai arba jų grafinės santrumpos:

fiksuotojo ryšio numerio dėstymo atveju – žodis „Telefonas“ arba jo grafinė santrumpa „Tel.“;

mobiliojo ryšio numerio dėstymo atveju – žodis „Mobilusis telefonas“ arba jo grafinė santrumpa „Mob.“;

faksimilinio ryšio numerio dėstymo atveju – „Faksas“ arba jo grafinė santrumpa „Faks.“, arba „Fax.“.

Kartu nurodomi nacionalinis ir tarptautinis ryšio numeriai rašomi taip, pvz.:

Tel. nacionalinis (0 451) 12 345

tarptautinis +370 451 12 345

 arba

Tel.: (0 451) 12 345

 +370 451 12 345

Kartu nurodomi fiksuotojo, mobiliojo ryšio ir faksimilinio ryšio numeriai nacionalinių ryšio numerių dėstymo atveju rašomi taip:

Tel. (0 451) 12 345

Mob. 0 123 45 678

Faks. (0 451) 12 345

tarptautinių ryšio numerių dėstymo atveju:

Tel. +370 451 12 345

Mob. +370 123 45 678

Faks. +370 451 12 345

Papildomas ryšio numeris (dažniausiai taikomas žinybinės automatinės ryšio stotelės PABX abonentams), kurį galima surinkti paskambinus pagrindiniu ryšio numeriu, rašomas taip, pvz.:

Tel. (0 451) 12 345, papild. 123

arba

Tel. +370 451 12 345, papild. 123

Keli automatinės paieškos rinkimo būdu nesujungti ryšio numeriai atskiriami pasviruoju brūkšniu:

1. Tarp nurodomų nesutrumpintų ryšio numerių rašomas pasvirasis brūkšnys su tarpais,

pvz.: Tel. (0 451) 12 34 56 / 12 34 57 / 12 34 58.

1. Nurodant visą tik pirmąjį ryšio numerį, o kitų – tik paskutinius besiskiriančius

skaitmenis, tarp jų rašomas pasvirasis brūkšnys be tarpų, pvz.: Tel. (0 451) 12 34 56/7/8.